cyanic-selkie/wikianc huggingface dataset:
วัดสักใหญ่
ประวัติการสร้างวัดสักใหญ่ยังไม่เป็นที่แน่ชัด บางแหล่งข้อมูลระบุว่าสมเด็จพระเจ้าตากสินมหาราชได้พระราชทานทรัพย์ส่วนพระองค์ร่วมกับบรรพบุรุษในถิ่นนี้สร้างวัดขึ้นเมื่อ พ.ศ. 2317 ในขณะที่บางแหล่งข้อมูลสันนิษฐานว่าวัดนี้สร้างขึ้นในสมัยสมเด็จพระนารายณ์มหาราช โดยพิจารณาจากลักษณะพระประธานในอุโบสถที่มีชื่อว่า หลวงพ่อใหญ่ และเทียบเคียงจากหลักฐานทางราชการของวัดเพลง (ร้าง) ที่อยู่ใกล้เคียงกันตามลักษณะสถาปัตยกรรมและลายปูนปั้นที่เหลืออยู่ ต่อมาในสงครามคราวเสียกรุงศรีอยุธยาครั้งที่ 2 พม่าได้ตั้งค่ายริมสองฝั่งแม่น้ำเจ้าพระยา ชาวบ้านและพระสงฆ์วัดสักใหญ่ต้องหลบหนีภัยสงครามหรือถูกเกณฑ์ไปรบ ทำให้วัดสักใหญ่ร้างไปช่วงหนึ่ง มีเรื่องเล่ากันว่า ก่อนที่สมเด็จพระเจ้าตากสินมหาราชจะทรงยกทัพไปตีค่ายโพธิ์สามต้น ได้ทรงยกทัพมาจากจันทบุรีแล้วทรงพักทัพระหว่างทางในท้องที่บางกรวยรวมถึงวัดสักใหญ่ และหลังจากที่ทรงชนะศึกพม่าที่เมืองเชียงใหม่เมื่อ พ.ศ. 2317 ได้ทรงอัญเชิญพระพุทธรูปปางสุโขทัยหรือ หลวงพ่อสุโขทัย มาด้วยและโปรดเกล้าฯ ให้นำไปประดิษฐานที่วัดสักใหญ่พร้อมกับบูรณะฟื้นฟูวัดขึ้นมาใหม่ (แต่ยังมีเรื่องเล่าอีกว่าพระพุทธรูปองค์นี้ได้รับการอัญเชิญมาจากอุโบสถวัดยางป่าในสมัยที่เป็นวัดร้าง)
สันนิษฐานว่าหลวงพ่อสุโขทัยสร้างขึ้นประมาณ พ.ศ. 1900–2000 ในสมัยสุโขทัยตอนปลาย มีพุทธลักษณะงดงาม หน้านางหรือเทวดา ประทับนั่งขัดสมาธิราบปางมารวิชัย แต่เดิมองค์พระถูกห่อหุ้มด้วยปูน เมื่อคราวพม่ายกทัพมาตีกรุงศรีอยุธยา ชาวบ้านตลอดจนพระสงฆ์ได้ช่วยกันพอกปูนเพื่อให้พม่าคิดว่าเป็นพระพุทธรูปปูนปั้น ในเวลาต่อมาเมื่อปูนได้กะเทาะออกเผยให้เห็นเนื้อทองด้านใน จึงมีการกะเทาะปูนออกและลงรักปิดทองใหม่
โยไควอทช์♪
โยไควอทช์♪ เป็นการ์ตูนอนิเมะ ที่มีพื้นฐานจากวิดีโอเกมโยไควอทช์ ที่ผลิตโดยเลเวลไฟฟ์
ประวัติ
เป็นอนิเมะลำดับที่ 5 ของโยไควอทช์ และเป็นภาคต่อของโยไควอทช์! โดยเป็นเรื่องที่ 3 ของซีรีส์หลักนับตั้งแต่ โยไควอทช์ และ โยไควอทช์! และได้นำ อามาโนะ เคย์ตะ กลับมาเป็นตัวเอกอีกครั้งพร้อมกับนาฬิกาโยไควอทช์แบบแรก ทั้งนี้เพลงประกอบได้ทำเรียบเรียงใหม่อีกด้วย นอกจากนี้การนำเสนอเนื้อหาของเรื่องจะอ้างอิงสังคมปัจจุบันเข้ามาใช้อีกด้วยทั้ง การนัดพบออนไลน์, สังคมไร้เงินสด, ยูทูบเบอร์
ในวันที่ 31 มีนาคม ค.ศ. 2023 โยไควอทช์♪ได้สิ้นสุดการออกอากาศ โดยนำภาพยนตร์ชุดที่ 8 "จิบะเนียน VS โคมะซัง มงเก้ ไดเค็ทเซ็น ดะ เนียน" มาออกอากาศใน 2 สัปดาห์สุดท้าย รวมจำนวนตอนทั้งสิ้น 98 ตอน และอนิเมะชุดนี้เป็นชุดสุดท้ายของแฟรนไชส์โยไควอทช์ก่อนที่จะพักการออกอากาศอย่างไม่มีกำหนด
วัดหูช้าง (จังหวัดนนทบุรี)
วัดหูช้าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านบางคูเวียง ตำบลบางคูเวียง อำเภอบางกรวย จังหวัดนนทบุรี
วัดหูช้างเดิมเป็นวัดร้าง เข้าใจว่าสร้างขึ้นในสมัยอยุธยา แหล่งข้อมูลของกรมการศาสนาระบุว่าตั้งวัดเมื่อ พ.ศ. 2329 วัดได้รับการปฏิสังขรณ์ในสมัยพระครูวิหารกิจจานุการ (ปาน โสนนฺโท) อดีตเจ้าอาวาสวัดบางนมโค พระนครศรีอยุธยา ท่านได้ออกธุดงค์มาเยี่ยมลูกหลานของท่านที่ย้ายจากจังหวัดพระนครศรีอยุธยามาอาศัยอยู่ที่ย่านนี้ และได้พบซากเจดีย์เก่าสมัยอยุธยา เห็นว่าที่นี่เหมาะแก่การสร้างวัดจึงได้บอกบุญเชิญชวนลูกหลานของท่านและชาวบ้านในละแวกใกล้เคียงให้ช่วยกันสร้างเป็นวัดขึ้นอีกครั้ง สิ่งก่อสร้างสมัยอยุธยาที่หลงเหลือ เช่น วิหาร เจดีย์ เป็นต้น
วัดหูช้างมีเกจิอาจารย์ผู้เรืองปัญญาและอาคมต่อเนื่องกันมานานนับร้อยปี เริ่มตั้งแต่พระอุปัชฌาย์จวน (หลวงพ่อจวน) พระอธิการแจ่ม (หลวงพ่อแจ่ม) พระครูกิตตินนทคุณ (หลวงปู่กี๋) และพระครูสุวรรณโชติวุฒิ (ทองใบ ขนฺติโก หรือหลวงปู่ตี๋)
คิม มิน-กยู (นักร้อง)
คิม มิน-กยู (김민규; เกิด 12 มีนาคม พ.ศ. 2544) เป็นนักแสดง, นักร้อง, พิธีกร และนายแบบชาวเกาหลีใต้ในสังกัดเจลลีฟิชเอนเตอร์เทนเมนต์ เขาได้รับเลือกให้แสดงในละครออนไลน์ของช่องเพลย์ลิสต์เรื่อง "Pop Out Boy!" รับบทเป็นนักแสดงนำชาย "ชอน นัม-อุค" ในปี 2563
แหล่งข้อมูลอื่น
2001
วัดตะปอนน้อย
วัดตะปอนน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตะปอน อำเภอขลุง จังหวัดจันทบุรี
วัดตะปอนน้อยสร้างขึ้นในปีใดและใครเป็นผู้สร้าง ยังไม่ปรากฏหลักฐานแน่ชัด เดิมชาวบ้านเรียกว่า วัดกะโพลงน้อย และต่อมาจึงได้แปลงเป็น "วัดตะปอนน้อย" บ้างว่าชื่อ วัดอินทราราม เป็นวัดหลวงในสมัยพระบาทสมเด็จพระจุลจอมเกล้าเจ้าอยู่หัว วัดได้รับพระราชทานวิสุงคามสีมาเมื่อวันที่ 27 สิงหาคม พ.ศ. 2526
อุโบสถได้มีการบูรณะซ่อมแซมใหม่หลายครั้ง ที่ปรากฏหลักฐานแน่ชัดในการบูรณะเมื่อ พ.ศ. 2125 โดยมีคุณหญิงเหล็งผู้มีเชื้อสายจีนเป็นผู้นำศรัทธาทั้งอุบาสกอุบาสิกาผู้มีจิตเลื่อมใสศรัทธา ร่วมบริจาคทรัพย์ทำการก่อสร้างบูรณะซึ่งทุนทรัพย์ในครั้งนั้น อุโบสถเป็นอาคารก่ออิฐถือปูนหลังคาเครื่องไม้มุงกระเบื้อง หน้าบันด้านหน้ารูปนารายณ์ทรงสุบรรณ ใต้ลงมาเรื่องรามเกียรติ์ เป็นท่าจับช่วงพญายักษ์รบกับลิง หน้าบันด้านหลังเป็นรูปพระอินทร์ทรงช้างเอราวัณ มีเสาไม้รับโครงหลังคา กรอบประตูหน้าต่างประดับลายปูนปั้น บานประตูหน้าต่างไม้สัก ภายในอุโบสถมีจิตรกรรมฝาผนังสมัยอยุธยาตอนกลาง ซึ่งเป็นภาพเขียนสีฝุ่นผสมกาวเรื่อง ทศชาติชาดก หอไตรอยู่กลางสระน้ำปัจจุบันพังลงมาทั้งหลังแล้ว ด้านข้างหอไตรเป็นศาลาการเปรียญ
เจดีย์ทรงระฆังสภาพชำรุด สร้างเมื่อใดไม่ปรากฏหลักฐานแน่ชัด ตามตำนานได้กล่าวไว้ว่า หลังจากบูรณะอุโบสถหลังเก่าเสร็จเรียบร้อยแล้ว ประมาณปี พ.ศ. 2229 ฐานเจดีย์ชั้นล่างสุดเป็นฐานหน้ากระดานแปดเหลี่ยม รองรับฐานบัวกลม ส่วนยอดชำรุดหักหาย ลักษณะเป็นเจดีย์สมัยอยุธยาตอนปลายราวสมัยสมเด็จพระนเรศวรมหาราช
ออเบแชฮ์แมด
ออเบแชฮ์แมด เป็นเมืองและเมืองหลักของอำเภอออเบแชฮ์แมด เทศมณฑลแคเลย์แบร์ จังหวัดอาเซอร์ไบจานตะวันออก ประเทศอิหร่าน ตามสำมะโน พ.ศ. 2549 ตัวเมืองมีประชากร 2,329 คน 526 ครัวเรือน
ตำบลเซย์เยดอน
เซย์เยดอน เป็นตำบล (เดเฮสทอน) ในอำเภอออเบแชฮ์แมด เทศมณฑลแคเลย์แบร์ จังหวัดอาเซอร์ไบจานตะวันออก ประเทศอิหร่าน ในสำมะโน พ.ศ. 2549 ตำบลมีประชากร 4,336 คน 926 ครัวเรือน และประกอบด้วย 15 หมู่บ้าน
เทศมณฑลแคเลย์แบร์
แคเลย์แบร์ เป็นเทศมณฑลในจังหวัดอาเซอร์ไบจานตะวันออก ประเทศอิหร่าน มีแคเลย์แบร์เป็นเมืองหลัก นอกจากเมืองหลักแล้ว เทศมณฑลนี้ยังเป็นที่รู้จักจากพื้นที่คุ้มครองป่าแอแรสบอรอน และป้อมบอแบกของบอแบก โฆร์แรมดีน (Babak Khorramdin)
ในสำมะโน พ.ศ. 2559 เทศมณฑลมีประชากร 46,125 คน 14,145 ครัวเรือน
อำเภอ
เทศมณฑลแคเลย์แบร์แบ่งออกเป็น 2 อำเภอ ได้แก่
4-ไวนิลอะนิโซล
4-ไวนิลอะนิโซล (4-Vinylanisole) เป็นสารประกอบอินทรีย์ที่มีสูตร CH3OC6H4CH=CH2 เป็นหนึ่งในสามไอโซเมอร์ของไวนิลอะนิโซล ลักษณะเป็นของเหลวไม่มีสี พบได้ในอาหารและเครื่องดื่มหลายชนิด เป็นโมโนเมอร์สำหรับการสังเคราะห์พอลิสไตรีนดัดแปลง นอกจากนี้ 4-ไวนิลอะนิโซลยังเป็นฟีโรโมนที่ตั๊กแตนใช้ในการรวมฝูง
เครื่องอิสริยาภรณ์มูกูฮวา
เครื่องอิสริยาภรณ์มูกูฮวา (Grand Order of Mugunghwa, 무궁화대훈장) เป็นเครื่องอิสริยาภรณ์ชั้นสูงสุดของประเทศเกาหลีใต้ มอบโดยประธานาธิบดีเกาหลีใต้ สำหรับประธานาธิบดีเกาหลีใต้ สุภาพสตรีหมายเลขหนึ่งเกาหลีใต้ ประมุขรัฐต่างประเทศและคู่สมรสของประมุขรัฐต่างประเทศ โดยผู้ได้รับมอบต้องเป็น "ผู้ที่กระทำคุณประโยชน์อย่างโดดเด่นเพื่อส่งเสริมความสัมพันธไมตรีและความก้าวหน้าอันเป็นประโยชน์ยิ่งของสาธารณรัฐเกาหลี"
ชื่อเครื่องอิสริยาภรณ์นี้มีที่มาจากดอกไม้ประจำชาติเกาหลีใต้นั่นคือกุหลาบโซรอนซึ่งเป็นสัญลักษณ์แห่งวัฒนธรรมและความภาคภูมิใจของเกาหลีใต้
ลักษณะโดยทั่วไป
เครื่องอิสริยาภรณ์นี้ประกอบด้วยดวงตราที่ห้อยกับสายสะพายสีแดงและสร้อยคอ และดวงดารา อิสริยาภรณ์นี้ทำด้วยทองคำเงินทับทิมและอเมทิสต์ ใน พ.ศ. 2556 ต้นทุนในการสร้างอิสริยาภรณ์นี้อยู่ที่ประมาณ 20 ล้านวอน หรือราวๆ 561,175 บาทไทย
อี จิน-ฮย็อก
แหล่งข้อมูลอื่น
1996
จีโอเจซัน
จีโอเจซัน (GeoJSON) เป็นฟอร์แมตระบบมาตรฐานเปิดที่ออกแบบมาเพื่อใช้ในการแสดงคุณสมบัติทางภูมิศาสตร์อย่างง่ายพร้อมกับข้อมูลเชิงพื้นที่
คุณสมบัติทางภูมิศาสตร์ในจีโอเจซันมี 3 รูปแบบคือ จุด (ตำแหน่งที่ตั้งของสถานที่) เส้น (ถนนและเส้นชายแดน) และรูปปิด (พื้นที่จังหวัด, ประเทศ) นอกจากนี้จีโอเจซันไม่จำเป็นต้องนำไปใช้แทนลักษณะทางกายภาพของโลกเท่านั้น เพราะแอปพลิเคชั่นเกี่ยวกับเส้นทางและการนำทางก็ใช้จีโอเจซันในการรายงานบริการ
พระราชพงศาวลีราชวงศ์ที่ยี่สิบห้าแห่งอียิปต์
พระราชพงศาวลีราชวงศ์ที่ยี่สิบห้าแห่งอียิปต์นั้นซับซ้อนกินที่จะแสดงทั้งหมด และไม่ทราบอย่างแน่ชัดว่าฟาโรห์องค์นั้นเป็นพระราชโอรสหรือพระราชอนุชาของพระองค์ที่แล้ว ตารางนี้เป็นตารางย่อ (ที่อัปเดตถึง ค.ศ. 2017) ที่ตามการจัดเรียงราชวงศ์แบบใหม่ที่เชบิตกูมีฐานะเป็นผู้ดำรงตำแหน่งก่อนชาบากามากกว่าผู้สืบทอดตามธรรมเนียม
หน่วยยามฝั่งฟิลิปปินส์
หน่วยยามฝั่งฟิลิปปินส์ (Tanod Baybayin ng Pilipinas; อักษรย่อ; TBP, Philippine Coast Guard; อักษรย่อ: PCG) เป็นหน่วยสวมเครื่องแบบและติดอาวุธที่ได้รับมอบหมายให้บังคับใช้กฎหมายภายในน่านน้ำฟิลิปปินส์เป็นหลัก, ดำเนินการปฏิบัติการรักษาความปลอดภัยทางทะเล, ปกป้องชีวิตและทรัพย์สินในทะเล ตลอดจนปกป้องสิ่งแวดล้อมและทรัพยากรทางทะเล เช่นเดียวกับหน่วยยามฝั่งทั่วโลก โดยหน่วยยามฝั่งนี้ยังทำหน้าที่เป็นกองกำลังติดอาวุธของกองทัพฟิลิปปินส์ในช่วงสงคราม
หน่วยยามฝั่งฟิลิปปินส์เป็นหน่วยงานที่มีความสัมพันธ์กับกรมการขนส่งของฟิลิปปินส์ ซึ่งปัจจุบันยังคงมีอยู่ทั่วทั้งกลุ่มเกาะ โดยมีเขตรักษาความปลอดภัยชายฝั่งสิบสามเขต, สถานีหน่วยยามฝั่งห้าสิบสี่แห่ง และสถานีหน่วยยามฝั่งย่อยมากกว่าหนึ่งร้อยเก้าสิบแห่ง ตั้งแต่บัสโก จังหวัดบาตาเนส ไปจนถึงโบนเกา จังหวัดตาวี-ตาวี
ซูเปอร์บอมเบอร์แมน 5
ซูเปอร์บอมเบอร์แมน 5 (スーパーボンバーマン5) ได้รับการเปิดตัวโดยบริษัทฮัดสันซอฟต์ในช่วงต้น ค.ศ. 1997 ซึ่งเป็นเกมบอมเบอร์แมนภาคสุดท้ายที่วางจำหน่ายสำหรับเครื่องซูเปอร์แฟมิคอม เกมดังกล่าวเปิดตัวในสองรูปแบบ ได้แก่ ตลับมาตรฐานและตลับสีทอง ซึ่งขายผ่านนิตยสารโคโระโคโระคอมมิก โดยตลับทองได้รวมแผนที่พิเศษในโหมดประจัญบาน
รูปแบบการเล่น
ส่วนผู้เล่นเดี่ยวของซูเปอร์บอมเบอร์แมน 5 ไม่เป็นตามเส้น ทำให้ผู้เล่นสามารถเลือกได้ว่าต้องการเล่นต่อไปในเลเวลใด เฟสเหล่านี้ล้วนมีพื้นฐานมาจากเกมซูเปอร์บอมเบอร์แมนสี่ภาคก่อนหน้าสำหรับซูเปอร์แฟมิคอม ซึ่งมีเพลงรีมิกซ์และสไปร์ตเดียวกันของเกมดังกล่าว รวมถึงเฟสที่ห้าเป็นเฟสใหม่ทั้งหมด ทั้งนี้ ผู้เล่นสามารถรวบรวมความสำเร็จได้ 100 เปอร์เซ็นต์ โดยขึ้นอยู่กับเส้นทางของผู้เล่น ซึ่งเกมนี้มีตอนจบสองแบบ ขึ้นอยู่กับตำแหน่งที่ผู้เล่นเผชิญหน้ากับบอสตัวสุดท้าย หลังจากจบ 100 เปอร์เซ็นต์ แผนที่เกมจะถูกรีเซ็ต ซึ่งทำให้ผู้เล่นสามารถจบแผนที่ได้ 200 เปอร์เซ็นต์ ครั้นเมื่อเสร็จสิ้น 200 เปอร์เซ็นต์ของแผนที่ ก็จะได้รับรหัสผ่านใหม่
ในโหมดหลายผู้เล่น มีตัวละครให้เลือกเก้าตัวและมีแผนที่ให้เล่นมากกว่า 10 แผนที่ (แม้ว่าแผนที่พิเศษสามแผนที่ในเวอร์ชันทองจะสามารถปลดล็อกได้ในรถเข็นปกติเช่นกัน) โหมดสร้างตัวละคร ซึ่งเป็นเอกลักษณ์เฉพาะของซูเปอร์บอมเบอร์แมน 5 ช่วยให้ผู้เล่นสามารถเลือกตัวละครกับสีของตน และอนุญาตให้พวกเขาได้รับคะแนนจำนวนหนึ่ง คะแนนเหล่านี้สามารถใช้เพื่อติดตั้งไอเทมเพิ่มพลังจากเกมผู้เล่นเดี่ยว ทั้งนี้ หากผู้เล่นเข้าสู่เมนูรหัสผ่าน (ตัวเลือก → รหัสผ่าน) 0413 แผนที่ในโหมดประจัญบานจะเปลี่ยนไป นอกจากนี้ ยังมีตัวละครที่สามารถเล่นได้ 10 ตัวในโหมดประจัญบาน โดยที่เก้าตัวเป็นบอสในโหมดปกติ
พระราชพงศาวลีราชวงศ์ที่ยี่สิบหกแห่งอียิปต์
พระราชพงศาวลีราชวงศ์ที่ยี่สิบหกแห่งอียิปต์ นั้นซับซ้อนและไม่กระจ่างเหมือนราชวงศ์ก่อน ราชวงศ์นี้สืบต้นตอไปไกลถึงไซเตแห่งราชวงศ์ที่ 24 และนักวิชาการในปัจจุบันเริ่มราชวงศ์ด้วยการครองราชย์ของปซัมติกที่ 1 บางครั้งใีการกล่าวถึงผู้นำก่อนหน้า (อัมเมริสถึงเนโชที่ 1) เป็น "โปรโตไซเตส" โดยสิ้นสุดที่ปซัมติกที่ 3 พระราชโอรสของอามาซิส
ซูเปอร์บอมเบอร์แมน 5
เรื่องราว
นักวางระเบิดผู้ชั่วร้ายนามว่าเทเรอริน ผู้มีพลังแห่งกาลเวลาได้ปลดปล่อยอาชญากรที่เป็นนักวางระเบิดจากห้องขังในวงโคจรรอบแพลเนตบอมเบอร์ ด้วยเวลาและอวกาศที่บิดงอ ไวต์บอมเบอร์, แบล็กบอมเบอร์ และลูอี (รูอี) ของพวกเขา ต้องเดินทางผ่านด่านต่าง ๆ และเอาชนะพวกมันก่อนที่จะขึ้นต่อสู้กับจักรพรรดิเทเรอรินด้วยตัวเอง
นิโกลัส ตาเกลียฟิโก
นิโกลัส อาเลฆันโดร ตาเกลียฟิโก (Nicolás Alejandro Tagliafico; เกิด 31 สิงหาคม ค.ศ. 1992) เป็นนักฟุตบอลชาวอาร์เจนตินา ปัจจุบันเล่นในตำแหน่งแบ็กซ้ายให้กับลียง สโมสรในลีกเอิง และทีมชาติอาร์เจนตินา
แบนฟิลด์
ตาเกลียฟิโกลงเล่นฟุตบอลอาชีพนัดแรกให้กับแบนฟิลด์ในนัดที่ชนะติเกร 2–1 โดยลงมาเป็นตัวสำรองในนาทีที่ 72 และจากนั้นเขาได้ลงเล่นเป็นตัวจริงในเกมถัดมาที่เสมอกับอูรากัน 2–2 จากนั้นในปี 2012 ตาเกลียฟิโกได้เซ็นสัญญา 1 ปีไปเล่นให้กับเรอัลมูร์เซียด้วยสัญญายืมตัว
อายักซ์
วันที่ 5 มกราคม 2018 ตาเกลียฟิโกย้ายไปร่วมทีมอายักซ์ โดยมีค่าตัว 4 ล้านปอนด์ และลงเล่นนัดแรกให้กับสโมสรในนัดที่ชนะไฟเยอโนร์ด 2–0 เมื่อวันที่ 21 มกราคม 2018
การเล่นทีมชาติ
เดือนพฤษภาคม 2018 ตาเกลียฟิโกมีชื่อ 23 คนสุดท้ายในการแข่งขันฟุตบอลโลก 2018 และหลังจากนั้นเขาได้ร่วมทีมในการแข่งขันโกปาอาเมริกา 2019และได้อันดับสามจากการชนะชิลี 2–1 ในรอบชิงที่สาม
สโมสร
อินเดเปนดิเอนเต
อายักซ์
ทีมชาติ
อาร์เจนตินา
แหล่งข้อมูลอื่น
1992
เป็กซาเตอร์
เป็กซาเตอร์ (, หรือ เปเกอส์โล (Pekerslo) ) เป็นราชินีนูเบียในสมัยราชวงศ์ที่ยี่สิบห้าแห่งอียิปต์
ชีวประวัติ
เป็กซาเตอร์ทรงเป็นพระราชธิดาแต่กษัตริย์คัชตากับราชินีเปบัตจมา ในภาพแกะสลักในวิหารอามุนที่บัรกัล พระองค์เป็นพระราชสวามีของฟาโรห์ปิเย Laming กับ Macadam กล่าวแนะว่า พระองค์เป็นพระธิดาบุญธรรมของเปบัตจมา
เป็กซาเตอร์ถูกฝังที่อะไบดอส ซึงยังมีทับหลังบางส่วน วงกบประตูสามอัน และจารึกอยู่ ในจารึกมีการเรียกขานพระองค์เป็น พระราชธิดากษัตริย์, พระมเหสีกษัตริย์ และ พระมเหสีราชาธิราช
ก็อลฮาตา
ก็อลฮาตา เป็นราชินีนูเบียในสมัยราชวงศ์ที่ยี่สิบห้าแห่งอียิปต์
มีบันทึกของชาวอัสซีเรียที่บันทึกว่า กษัตริย์ทันตามานีทรงเป็นพระราชโอรสของพระราชภคินีฟาโรห์ทาฮาร์กา สุสานของก็อลฮาตาที่อัลกุรรูมีข้อความที่บันทึกว่าพระองค์เป็นพระราชมารดาของกษัตริย์ ซึ่งเป็นหลักฐานบางส่วนของความสัมพันธ์ทางครอบครัว
บอมเบอร์แมนอัลตรา
บอมเบอร์แมนอัลตรา (Bomberman Ultra) เป็นวิดีโอเกมที่ดาวน์โหลดได้สำหรับเพลย์สเตชัน เน็ตเวิร์ก ซึ่งเปิดตัวในปี ค.ศ. 2009 เกมนี้เป็นเกมที่สามในไตรภาคของเกมบอมเบอร์แมนที่ดาวน์โหลดได้ รองจากบอมเบอร์แมนไลฟ์สำหรับเอกซ์บอกซ์ไลฟ์อาร์เคด และบอมเบอร์แมนบลาสต์สำหรับวีแวร์
บอมเบอร์แมนภาคอัลตราช่วยให้ผู้เล่นสามารถปรับแต่งบอมเบอร์แมนของตัวเองได้อย่างเต็มที่ ชุดที่เลือกทั้งหมดจะปลดล็อกได้ทันทีตั้งแต่เริ่มเกม โดยสามารถจัดรวมชุดที่มีลักษณะเฉพาะได้มากกว่า 150,000 แบบ
การตอบรับ
บอมเบอร์แมนอัลตราได้รับ "บทวิจารณ์เป็นที่ชื่นชอบโดยทั่วไป" จากเว็บไซต์รวบรวมบทวิจารณ์อย่างเมทาคริติก โดยได้ 81 คะแนนเต็ม 100 ส่วนเว็บไซต์ไอจีเอ็นได้ให้คะแนนที่ 8 เต็ม 10 โดยกล่าวว่า "ข้อเสนอที่ดีในราคาสิบเหรียญ นี่คือการดาวน์โหลดที่แฟน ๆ บอมเบอร์แมนจะต้องการสร้างห้องสำหรับเกมดังกล่าว"
เมียนมาอีโคโนมิกโฮลดิงส์ จำกัด
เมียนมาอีโคโนมิกโฮลดิงส์ บริษัทมหาชนจำกัด (Myanma Economic Holdings Public Company Limited; မြန်မာ့စီးပွားရေးဦးပိုင်အများနှင့်သက်ဆိုင်သောကုမ္ပဏီလီမိတက်; ย่อ MEHL) เป็นบริษัทที่ประกอบธุรกิจหลายประเภทรวมกัน (conglomerate) สำคัญหนึ่งในสองบริษัทที่กองทัพพม่าเป็นผู้ดำเนินการ (ผ่านกระทรวงกลาโหม) อีกบริษัทหนึ่งได้แก่ บรรษัทเศรษฐกิจเมียนมาร์ (Myanmar Economic Corporation) ธุรกิจของ MEHL รวมถึงการธนาคาร ก่อสร้าง การทำเหมือง เกษตรกรรม ยาสูบและอาหาร
MEHL มีกองทัพพม่าเป็นเจ้าของ และได้รับอิทธิพลจากผู้นำอาวุโสของกองทัพ รายได้จาก MEHL ส่งเสริมให้กองทัพพม่าปลอดจากการควบคุมของรัฐบาลพลเรือน และสนับสนุนปฏิบัติการการเงินของกองทงัพพม่าใน "การละเมิดสิทธิมนุษยชนระหว่างประเทศและกฎหมายมนุษยธรรมอย่างกว้างขวาง"
MEHL ยังบริหารธนาคารเมียวดีและกองทุนบำนาญของกองทัพ สำนักงานใหญ่ตั้งอยู่ในนครย่างกุ้ง
เกาะมินามิจิมะ
เกาะมินามิจิมะ หรือเกาะใต้เป็นเกาะขนาดเล็กไม่มีผู้คนอาศัยในหมู่เกาะโองาซาวาระและเป็นเกาะในกลุ่มเกาะชิจิจิมะ อยู่ห่างจากเกาะชิจิจิมะไปทางตะวันตกเฉียงใต้ราว 1 กิโลเมตร เกาะมีภูมิประเทศแบบคาสต์ เป็นลักษณะของหินปูนที่ถูกน้ำ ละลายหินออกไปจนเหลือหินเป็นลักษณะตะปุ่มตะป่ำ เต็มไปด้วยหลุมบ่อ มีพื้นที่เพียง 0.28 ตารางกิโลเมตรเท่านั้น และจุดสูงสุดของเกาะคือ 60 เมตร
เกาะมินามิจิมะตั้งอยู่ที่พิกัด27.03845°N, 142.17566°W
การเดินทาง
ไม่มีท่าท่าเรือบนเกาะ ต้องขึ้นเรือจากเกาะชิจิจิมะ ไปทางใต้ของเกาะ จากนั้นวิธีที่จะสามารถเข้าเกาะได้คือ การว่ายน้ำหรือพายเรือขนาดเล็กเข้ามาเท่านั้น ไม่อนุญาตินักท่องเที่ยวเข้าเกาะเพียงลำพัง โดยปราศจากมัคคุเทศก์ในโตเกียว จำนวนเข้าเกาะต่อวันสูงสุดไม่เกิน 100 คน และมีเวลาในการอยู่บนเกาะเพียง2ชั่วโมงเท่านั้น เวลาที่ไม่สามารถเข้าเกาะได้คือ ตั้งแต่เดือนพฤศจิกายนถึงเดือนกุมภาพันธ์ เพื่อปกป้องพืชพันธุ์ ( ยกเว้นช่วงวันสิ้นปีและวันขึ้นปีใหม่)
วันการบินอวกาศมนุษย์นานาชาติ
วันการบินอวกาศมนุษย์นานาชาติ เป็นการเฉลิมฉลองประจำปี ที่จัดขึ้นในทุกวันที่ 12 เมษายน ซึ่งเป็นวันครบรอบของการบินอวกาศโดยมีมนุษย์เป็นครั้งแรก โดย ยูรี กาการิน. มันถูกประกาศใน สมัชชาใหญ่แห่งสหประชาชาติ ครั้งที่ 65 ณ วันที่ 7 เมษายน พ.ศ.2554 ไม่กี่วันก่อนครบรอบ 50 ปีของการบินในครั้งนั้น
ยูรี กาการิน ประจำการบินอวกาศวอสตอค ในปี พ.ศ.2504, โคจรรอบโลกหนึ่งรอบในยานอวกาศ วอสตอค 3เคเอที่ถูกปล่อยโดยพาหนะขนส่งอวกาศวอสตอค-เค
ในสหภาพโซเวียต วันที่ 12 เมษายนได้รับการยกย่องเป็น วันนักบินอวกาศ ตั้งแต่ พ.ศ.2506 และยังมีการเฉลิมฉลองในรัสเซีย และในบางรัฐโซเวียตเดิม. คืนยูรี, หรือรู้จักในอีกชื่อ "วันสังสรรค์อวกาศโลก" เป็นการเฉลิมฉลองนานาชาติที่เริ่มขึ้นในสหรัฐอเมริกา ในปี พ.ศ.2544 วันครบรอบ 40 ปีของการบินของกาการิน
12 เมษายน ก็ยังเป็นวันที่กระสวยอวกาศถูกปล่อยเป็นครั้งแรกในภารกิจ STS-1 ของกระสวยอวกาศโคลัมเบีย ในปี พ.ศ.2524 ซึ่งมีฉลองในวันเดียวกัน
=อ้างอิง=
พระเจ้าโจวหยวน
พระเจ้าโจวหยวน (King Yuan of Zhou; สิ้นพระชนม์ 469 ปีก่อนคริสตกาล ) พระนามเดิม จี เหริน เป็นพระมหากษัตริย์พระองค์ที่ 27 แห่งราชวงศ์โจวของจีนโบราณ เป็นพระมหากษัตริย์พระองค์ที่ 15 แห่งราชวงศ์โจวตะวันออก นับเป็นกษัตริย์พระองค์แรกในยุค ยุคจ้านกว๋อ พระองค์ทรงเสวยราชย์ต่อจากพระเจ้าโจวจิง พระราชบิดาของพระองค์ ครั้นเมื่อพระองค์สวรรคต พระเจ้าโจวเจิ้นติ้ง พระราชบุตรก็ขึ้นครองราชย์ต่อ
เครื่องราชอิสริยาภรณ์เซราฟีม
เครื่องราชอิสริยาภรณ์เซราฟีม (Kungliga Serafimerorden) เป็นเครื่องราชอิสริยาภรณ์ชั้นสูงสุดของประเทศสวีเดน และเป็นเครื่องราชอิสริยาภรณ์ที่เก่าแก่ชนิดหนึ่งของโลก สถาปนาขึ้นเมื่อ พ.ศ. 2291 โดยพระเจ้าเฟรเดอริกที่ 1 แห่งสวีเดน ซึ่งสร้างมาพร้อมกันกับเครื่องราชอิสริยาภรณ์ดาบและเครื่องราชอิสริยาภรณ์ดาวขั้วโลก เครื่องราชอิสริยาภรณ์นี้มีเพียงสองชั้นคือ ชั้นอัศวิน และชั้นสมาชิก ประกอบด้วยดวงตราห้อยกับสายสะพายสีฟ้า สายสร้อย และดารา เครื่องราชอิสริยาภรณ์มอบให้แก่พระมหากษัตริย์ พระราชินี พระบรมวงศานุวงศ์สวีเดน ตลอดจนประมุขและผู้มีเกียรติจากต่างประเทศ
ลักษณะของเครื่องราชอิสริยาภรณ์
เครื่องราชอิสริยาภรณ์นี้มีเพียงสองชั้น และใน 1 สำรับของเครื่องราชอิสริยาภรณ์ประกอบไปด้วยดวงตรา 2 ดวง ดวงหนึ่งห้อยกับสายสร้อย อีกดวงหนึ่งห้อยกับสายสะพายสีฟ้าสะพายจากทางขวาเฉียงลงทางซ้าย และดาราประดับบนหน้าอกซ้าย ลักษณะใน 1 สำรับมีดังนี้
ตราประจำของผู้ได้รับ
ผู้ได้รับพระราชทานเครื่องราชอิสริยาภรณ์นี้ หากได้รับพระราชทานใหม่ๆ จะต้องมีตราประจำของตัวผู้ได้รับ ซึ่งจะประกอบไปด้วยตราแผ่นดินหรือตราประจำตัวและล้อมรอบด้วยสายสร้อยหรือสายสะพายตามแต่ลำดับชั้นผู้ที่ได้รับพระราชทาน โดยจะวาดลงบนแผ่นคอปเปอร์ และนำไปประดิษฐานไว้ที่หอเกียรติยศเซราฟีมในพระบรมหาราชวังของสวีเดน เมื่อผู้ได้รับพระราชทานได้เสียชีวิตลง แผ่นตราประจำของผู้ได้รับดังกล่าวจะถูกย้ายจากพระราชวังไปทำพิธีไว้อาลัยที่วิหารลิตาโฮเมนในกรุงสต็อกโฮล์ม และจะสั่นระฆังเพื่อไว้อาลัยเป็นเวลา 1 ชั่วโมง ตั้งแต่เวลา 12:00 น. ถึง 13:00 น. ตามเวลาท้องถิ่น โดยเรียกพิธีนี้ว่า เซราฟีมเมินเลกิเอิน
กลุ่มเกาะมูโกจิมะ
กลุ่มเกาะมูโกจิมะ เป็นกลุ่มเกาะขนาดเล็กที่ไม่มีผู้อยู่อาศัย มีพื้นที่รวม 7 ตารางกิโลเมตร ห่างจากโตเกียวราว 900–1,100 กิโลเมตร เป็นกลุ่มเกาะขนาดเล็กในหมู่เกาะโองาซาวาระ การเดินทางใช้เวลาจากเกาะชิจิจิมะไปทางทิศตะวันออกเฉียงใต้ประมาณ 5 กิโลเมตร หรือประมาณ 2 ชั่วโมง
ประวัติศาสตร์
มีประชากรสองคนเข้ามาตั้งรกรากในปี ค.ศ. 1881 และในปี ค.ศ. 1905 เกาะมีประชากร 25 คน เมื่อราคาน้ำตาลลดลงประชากรจำนวนมากจึงออกจากเกาะ เกาะมูโกจิมะจึงไม่มีผู้อาศัยอย่างสมบูรณ์
ลัทธิภักดีอัลสเตอร์
ลัทธิภักดีอัลสเตอร์ (Ulster loyalism) เป็นกลุ่มหนึ่งของลัทธิสหภาพนิยมแบบอัลสเตอร์ เป็นที่นิยมในกลุ่มชนชั้นแรงงานศาสนิกชนโปรเตสแตนต์ในอัลสเตอร์ ไอร์แลนด์เหนือ เช่นเดียวกับกลุ่มสหภาพนิยมอื่น ๆ กลุ่มภักดีมีแนวคิดภักดีต่อสถาบันพระมหากษัตริย์ของอังกฤษ, สนับสนุนการคงอยู่ของไอร์แลนด์เหนือในฐานะส่วนหนึ่งของสหราชอาณาจักร และต่อต้านแนวคิดสหภาพไอร์แลนด์ ลัทธิภักดีแบบอัลสเตอร์ได้รับการอธิบายว่าเป็นรูปแบบหนึ่งของชาตินิยมชาติพันธุ์ในศาสนิกชนโปรเตสแตนต์ชาวอัลสเตอร์ และเป็น "ความหลากหลายแบบหนึ่งของลัทธิชาตินิยมอังกฤษ" โดยทั่วไปอาจปรากฏเรียกกลุ่มภักดีแบบอัลสเตอร์สั้น ๆ ว่ากลุ่มผู้ภักดี (loyalist) หรือลัทธิภักดี (loyalism)
กลุ่มเกาะมูโกจิมะ
ภูมิศาสตร์
จุดสูงที่สุดบนเกาะมูโกจิมะตั้งอยู่ทางตะวันออกมีความสูง 88 เมตร มีชายหาดทางทิศใต้ของเกาะและเป็นจุดจอดเรือ
หลังจากที่เกาะไม่มีคนอาศัยจำนวนแพะก็ได้เพิ่มมากขึ้น แต่แพะเหล่านั้นก็ถูกนำออกจากพื้นที่ในปี ค.ศ. 1990
พระเจ้าโจวอาย
พระเจ้าโจวอาย (King Ai of Zhou; สิ้นพระชนม์ 441 ปีก่อนคริสตกาล) พระนามเดิมคือ จี ชวี่จี๋ (姬去疾) เป็นพระมหากษัตริย์พระองค์ที่ 29 แห่งราชวงศ์โจวของจีนโบราณ เป็นพระมหากษัตริย์พระองค์ที่ 17 แห่งราชวงศ์โจวตะวันออก พระองค์เป็นพระราชบุตรองค์โตใน พระเจ้าโจวเจินติ้ง
พระองค์ขึ้นครองราชย์ต่อจากพระราชบิดาในปีที่ 441 ก่อนคริสตกาล แต่เมื่อพระองค์ครองราชย์ได้เพียง 3 เดือน ก็ถูกพระอนุชาของพระองค์ปลงพระชนม์เพื่อชิงพระราชบัลลังก์
พระเจ้าโจวซือ
พระเจ้าโจวซือ (King Si of Zhou; สิ้นพระชนม์ 441 ปีก่อนคริสตกาล) พระนามเดิมว่า จี ชู เป็นพระมหากษัตริย์พระองค์ที่ 30 แห่งราชวงศ์โจวของจีนโบราณ เป็นพระมหากษัตริย์พระองค์ที่ 18 แห่งราชวงศ์โจวตะวันออก
พระองค์ทรงขึ้นครองราชย์จากการปลงพระชนม์พระเจ้าโจวอาย พระเชษฐาของพระองค์เอง แต่เมื่อพระองค์ครองราชย์ได้เพียง 5 เดือน พระองค์ก็ถูกพระเจ้าโจวเข่า พระอนุชาพระองค์รอง ปลงพระชนม์เพื่อชิงราชสมบัติเช่นกัน
พระเจ้าโจวเข่า
พระเจ้าโจวเข่า ( King Kao of Zhou; สิ้นพระชนม์ 426 ปีก่อนคริสตกาล) พระนามเดิมว่า จี เหวย์ เป็นพระมหากษัตริย์พระองค์ที่ 31 แห่งราชวงศ์โจวของจีนโบราณ เป็นพระมหากษัตริย์พระองค์ที่ 19 แห่งราชวงศ์โจวตะวันออก พระองค์เป็นพระราชโอรสของพระเจ้าโจวเจินติ้ง (พระราชบุตรของ พระเจ้าโจวหยวน ) ครั้นเมื่อพระองค์สวรรคต พระเจ้าโจวเวย์เลี่ย พระราชบุตรก็ขึ้นครองราชย์ต่อ
วัดไผ่ล้อม (อำเภอเมืองจันทบุรี)
วัดไผ่ล้อม เป็นพระอารามหลวงชั้นตรีชนิดสามัญสังกัดคณะสงฆ์ฝ่ายมหานิกาย ตั้งอยู่เลขที่ 17 หมู่ 6ตำบลจันทนิมิต อำเภอเมืองจันทบุรี จังหวัดจันทบุรี วัดมีเนื้อที่ 45 ไร่ อยู่ติดแม่น้ำจันทบุรี
ประวัติวัดไผ่ล้อม
สร้างขึ้นเมื่อปี พ.ศ. 2320 และได้รับพระราชทานวิสุงคามสีมาเมื่อปี พ.ศ. 2325 และยกฐานะเป็นพระอารามหลวงชั้นตรีชนิดสามัญเมื่อปี พ.ศ. 2539 สันนิษฐานว่าสร้างมาตั้งแต่สมัยปลายกรุงศรีอยุธยาเป็นราชธานี โบราณสถานที่สำคัญของวัด คือ พระอุโบสถหลังเก่า พระวิหารพระพุทธไสยาสน์ และพระเจดีย์ใหญ่
พระอุโบสถหลังเก่าสร้างเมื่อไร ไม่ปรากฏศักราช ได้บูรณปฏิสังขรณ์ขึ้นมาใหม่ในสมัยพระบาทสมเด็จพระนั่งเกล้าเจ้าอยู่หัว มีกำแพงแก้วล้อมรอบทั้ง 4 ด้าน แต่ละด้านมีช่องทางเข้า ฉนวนด้านหลังมีเสารองรับ 5 ต้น ไม่มีบัวหัวเสา ฐานอาคารเป็นเส้นตรง มีเจดีย์ย่อมุมไม้สิบสองขนาดเล็กอยู่ภายในกำแพงแก้ว ภายในมีภาพจิตรกรรมฝาผนังเป็นภาพต้นไม้ประเภทบอนไซและดอกไม้แบบจีน เรื่องทศชาติชาดก และพุทธประวัติที่ยังคงสภาพสมบูรณ์ กุฏิพระและศาลาการเปรียญ มีไม้ฉลุแบบขนมปังขิงประดับตกแต่งอย่างสวยงาม วิหารประดิษฐานพระพุทธรูปปางไสยาสน์ที่มีขนาดใหญ่ที่สุดในภาคตะวันออก เป็นพระพุทธไสยาสน์ปูนปั้นปิดทอง ขนาดหน้าตักกว้าง 32.49 เมตร ยาว 54.19 เมตร ศิลปะรัตนโกสินทร์ สร้างขึ้นเมื่อ พ.ศ. 2519 โดยนายมนัส กลิ่นขจร จากกรมศิลปากร
ลำดับเจ้าอาวาส
ตั้งแต่อดีตจนถึงปัจจุบัน ที่สามารถสืบทราบได้แน่ชัด คือ
วัดเกวียนหัก
วัดเกวียนหัก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกวียนหัก อำเภอขลุง จังหวัดจันทบุรี
ประวัติ
วัดเกวียนหัก เดิมชื่อ วัดช่องลม ตั้งวัดเมื่อวันที่ 20 สิงหาคม พ.ศ. 2130 ปรากฏหลักฐานจากอุโบสถหลังเก่าที่มีรูปทรงและลวดลายซึ่งสร้างโดยช่างสกุลอยุธยา คาดว่าสร้างหลังวัดตะปอนน้อยเป็นเวลา 5 ปี ซึ่งใบเสมาอุโบสถวัดตะปอนน้อยสลักไว้ พ.ศ. 2125 แต่วัดเกวียนหักนั้นมีหลักฐานบันทึกว่าสร้างเมื่อเดือนสิงหาคม พ.ศ. 2130
มีตำนานเล่าขานว่า เป็นวัดที่เคยเป็นที่พักทัพของพระเจ้าตากสิน เมื่อครั้งที่ยกกองทัพไปโจมตีชมรมชาวพ่อค้าสำเภาที่ทุงใหญ่ (ตราด) ดังปรากฏในเอกสารประชุมพงศาวดารภาคที่ 65 พระราชพงศาวดารกรุงธนบุรี ฉบับพันทนุมาศ (เจิม) ร่องรอยการพักทัพ เช่น มีการขุดพบพระยอดธง และสระน้ำโบราณที่เชื่อกันว่าพระเจ้าตากสินขุดให้กองทัพดื่มและใช้ อีกทั้งมีร่องรอยของร่องนำน้ำลึกติดต่อกับทะเลที่เรือใหญ่สามารถเข้ามาถึงหน้าวัดเกวียนหัก ปัจจุบันเป็นคลองเล็ก ๆ ที่มีน้ำทะเลไหลเข้ามาได้และอยู่ใกล้สระโบราณ
การบูรณะวัดเกวียนหักปรากฏหลักฐานว่า คุณพระจินดา พรหมฤทธิ์ (ตำแหน่งนายอำเภอขณะนั้น) ได้เขียนเป็นลายลักษณ์อักษรไว้บนผนังอุโบสถหลังเก่าว่า "พระจินดา มานะ สละหิรัญ ซื้อสุวรรณปิดพระทั้งสององค์ กับออกทรัพย์ซ่อมแซมอุโบสถ โดยกำหนดพันเศษตามประสงค์ ขอให้สมปรารถนา ปัญญายงค์ สมประสงค์ ปณิธาน นิพพานเอย"
อาคารเสนาสนะ
อุโบสถหลังเก่า สันนิษฐานว่าสร้างขึ้นในสมัยกรุงศรีอยุธยาตอนปลาย เป็นอาคารก่ออิฐฉาบปูน  ผังอาคารรูปสี่เหลี่ยมผืนผ้า หลังคาเครื่องไม้มุงกระเบื้องทรงจั่ว ด้านข้างชักปีกนก หน้าบันตกแต่งด้วยลายเทพนมประดับลายก้านขด ซุ้มประตูหน้าต่างประดับลวดลายปูนปั้น หน้าบันมีลายเขียนสี ภายในพระอุโบสถประดิษฐานพระพุทธรูปปางมารวิชัย พระพุทธรูปยืนปางประทานอภัยทรงเครื่องและพระอัครสาวก เดิมเคยมีจิตรกรรมฝาผนังแต่ถูกทาสีทับ ที่มุมอุโบสถทั้ง 4 มุม มีเจดีย์ก่ออิฐถือปูนย่อมุมไม้สิบสองสมัยรัตนโกสินทร์ตอนต้น
อุโบสถหลังใหม่สร้างเมื่อ พ.ศ. 2502 นำรูปแบบของอุโบสถหลังเก่ามาสร้างแต่ขนาดใหญ่ขึ้นและนำเครื่องถ้วยเคลือบประดับหน้าบันช่อฟ้าใบระกาและได้รับการบูรณะทาสีใหม่เมื่อ พ.ศ. 2544 ศาลาการเปรียญสร้างเมื่อ พ.ศ. 2487 เป็นอาคารคอนกรีตโครงสร้างหลังคาไม้ ยกพื้นใต้ถุนโปร่งด้านข้างก่ออิฐฉาบปูนรูปวงโค้งเป็นช่วงทั้ง 4 ด้าน อาคารเรียนหลังเก่า สร้างเมื่อวันที่ 28 เมษายน พ.ศ. 2496 เป็นอาคารคอนกรีตโครงสร้างไม้ รูปตัวแอล หลังคามุงด้วยกระเบื้องลอนคู่ มีบันไดทางขึ้น 1 บันได ใต้ถุนโปร่งสูง มีการก่ออิฐฉาบปูนเป็นวงโค้งรอบอาคารเหมือนศาลาการเปรียญ
พระเจ้าโจวเลี่ย
พระเจ้าโจวเลี่ย (King Lie of Zhou; สิ้นพระชนม์ 369 ปีก่อนคริสตกาล) พระนามเดิมว่า จี สี่ (姬喜) เป็นพระมหากษัตริย์พระองค์ที่ 34 แห่งราชวงศ์โจวของจีนโบราณ เป็นพระมหากษัตริย์พระองค์ที่ 22 แห่งราชวงศ์โจวตะวันออก พระองค์ทรงเสวยราชย์ต่อจากพระเจ้าโจวอาน พระราชบิดาของพระองค์ ครั้นเมื่อพระองค์สวรรคต พระเจ้าโจวเสี่ยน พระอนุชาก็ขึ้นครองราชย์ต่อ
พระเจ้าโจวเวย์เลี่ย
พระเจ้าโจวเวย์เลี่ย (King Weilie of Zhou; สิ้นพระชนม์ 402 ปีก่อนคริสตกาล) พระนามเดิม จี อู่ เป็นพระมหากษัตริย์พระองค์ที่ 32 แห่งราชวงศ์โจวของจีนโบราณ เป็นพระมหากษัตริย์พระองค์ที่ 20 แห่งราชวงศ์โจวตะวันออก
พระองค์ทรงขึ้นครองราชย์ในปี 425 ปีก่อนคริสตกาล หลังจากที่พระบิดาของพระองค์ คือ พระเจ้าโจวเข่า ได้สวรรคตลง
พระองค์ทรงตั้งสามรัฐเล็กๆ ขึ้นเป็นเมืองจิ้น (ฮั่น, เหว่ย และ จ้าว) เพื่อทำหน้าที่เป็นกันชนสงครามระหว่างราชวงศ์โจวกับฉิน
ครั้นเมื่อพระองค์สวรรคต พระเจ้าโจวอาน พระราชบุตรก็ขึ้นครองราชย์ต่อ
รายชื่อภาพยนตร์ไทย พ.ศ. 2477
รายชื่อภาพยนตร์ไทย ที่ออกฉายครั้งแรกใน พ.ศ. 2477
พระเจ้าโจวเจินติ้ง
พระเจ้าโจวเจินติ้ง (King Zhending of Zhou; สิ้นพระชนม์ 441 ปีก่อนคริสตกาล) พระนามเดิมว่า จี เจี้ย, เป็นพระมหากษัตริย์พระองค์ที่ 28 แห่งราชวงศ์โจวของจีนโบราณ เป็นพระมหากษัตริย์พระองค์ที่ 16 แห่งราชวงศ์โจวตะวันออก  พระองค์ทรงเสวยราชย์ต่อจากพระเจ้าโจวหยวน พระราชบิดาของพระองค์ ครั้นเมื่อพระองค์สวรรคต พระเจ้าโจวอ้าย พระราชบุตรพระองค์โตก็ขึ้นครองราชย์ต่อ พระเจ้าโจวเจิ้นติ้งมีพระราชบุตร 4 พระองค์ คือ เจ้าชายฉี้ฉี, เจ้าชายซื่อฉี, เจ้าชายเหวย และเจ้าชายเจี๋ย
นักปรัชญาชื่อดังนามว่า ม่อจื๊อ ได้ถือกำเนิดขึ้นในช่วงสองรัชกาล ระหว่าง พระเจ้าโจวจิ้ง กับพระเจ้าเจิ้นติ้งแห่ง ราชวงศ์โจว
ปอร์-ฌ็องตี
ปอร์-ฌ็องตี (Port-Gentil) เป็นเมืองใหญ่เป็นอันดับที่สองและเป็นเมืองท่าหลักของประเทศกาบอง และเป็นศูนย์กลางอุตสาหกรรมน้ำมันและไม้ของประเทศ เมืองตั้งอยู่บริเวณปากน้ำโอกูเอ แผ่นดินที่อยู่รอบตัวเมืองยังเป็นพื้นที่ป่าห่างไกลและไม่ได้รับการเชื่อมต่อด้วยสะพานหรือทางหลวงเข้ากับส่วนอื่น ๆ ของประเทศ ปอร์-ฌ็องตีตั้งอยู่ใกล้กับแหลมลอแปซซึ่งเป็นจุดตะวันตกสุดของกาบอง จากสำมะโนเมื่อ พ.ศ. 2556 เมืองนี้มีประชากร 136,462 คน
พระเจ้าโจวอาน
พระเจ้าโจวอาน (King An of Zhou; สิ้นพระชนม์ 376 ปีก่อนคริสตกาล) พระนามเดิม จี เจียวเป็นพระมหากษัตริย์พระองค์ที่ 33 แห่งราชวงศ์โจวของจีนโบราณ เป็นพระมหากษัตริย์พระองค์ที่ 21 แห่งราชวงศ์โจวตะวันออก
พระองค์ทรงเสวยราชย์ต่อจากพระเจ้าโจวเว่ยลี่ พระราชบิดาของพระองค์ ในปี่ที่ 401 ก่อนคริสตกาล ครั้นเมื่อพระองค์สวรรคต พระเจ้าโจวเลี่ย พระราชบุตรพระองค์โตก็ขึ้นครองราชย์ต่อ ซึ่งพระเจ้าโจวเลี่ยเป็นพระเชษฐาของ พระเจ้าโจวเสี่ยน
ฟร็องส์วีล
ฟร็องส์วีล (Franceville) เป็นหนึ่งในเมืองที่ใหญ่ที่สุดของประเทศกาบอง โดยมีประชากร 110,568 คนจากสำมะโนประชากรเมื่อ ค.ศ. 2013 เมืองตั้งอยู่ริมฝั่งแม่น้ำอึมปาซาและเป็นจุดสิ้นสุดของทางรถไฟสายทร็องส์กาบอแนและทางหลวงสายแอน3
ฟร็องส์วีลเติบโตขึ้นจากหมู่บ้านแห่งหนึ่งชื่อมาซูกู ต่อมาปีแยร์ ซาวอร์ญ็อง เดอ บราซา นักสำรวจชาวฝรั่งเศส เลือกหมู่บ้านนี้เป็นที่ตั้งถิ่นฐานของอดีตทาสและเปลี่ยนชื่อเป็น ฟร็องช์วีล (แปลว่า "เมืองแห่งอิสรชน") ใน ค.ศ. 1880 เมื่อเวลาผ่านไปชื่อได้เพี้ยนเป็น ฟร็องส์วีล
สยามแรปเตอร์
สยามแรปเตอร์ เป็นไดโนเสาร์คาร์คาโรดอนโทซอรัสซึ่งเป็นสกุลของไดโนเสาร์เทโรพอด หรือไดโนเสาร์กินเนื้อขนาดใหญ่ พบครั้งแรกที่แหล่งขุนค้นบ้านสะพานหิน ต.สุรนารี อ.เมือง จังหวัดนครราชสีมา นี่เป็นไดโนเสาร์สกุลคาร์คาโรดอนโทซอรัสตัวแรกในเอเชียตะวันออกเฉียงใต้ที่มีชื่อ
ดีปเฟก
ดีปเฟก (deepfake, ประกอบขึ้นจากศัพท์ deep learning "การเรียนรู้เชิงลึก" และ fake "ปลอม") คือสื่อสังเคราะห์ ที่ซึ่งบุคคลในรูปภาพหรือวิดีโอหนึ่ง ๆ ถูกแทนที่ด้วยลักษณะหรืออากัปกิริยาของบุคคลอื่น แม้ว่าการปลอมแปลงเนื้อหาจะไม่ใช่เรื่องใหม่ แต่ดีปเฟกก็ใช้เทคนิคอันทรงพลังจากการเรียนรู้ของเครื่องและปัญญาประดิษฐ์ในการบิดเบือนหรือสร้างเนื้อหาภาพและเสียงที่มีศักยภาพสูงในการหลอกลวง วิธีการเรียนรู้ของเครื่องวิธีหลัก ๆ ที่ใช้ในการสร้างดีปเฟกนั้นมีพื้นฐานมาจากการเรียนรู้เชิงลึกและเกี่ยวโยงกับการฝึกฝนข้อมูลสถาปัตยกรรมเครือข่ายประสาทเทียมอย่าง ออโทเอนโคเดอร์ และ เจเนเรทีฟแอดเวอร์ซาเรียลเน็ทเวิร์ก เป็นต้น
ดีปเฟกได้รับความสนใจอย่างกว้างขวางจากการถูกนำไปใช้ในวิดีโอการมีเพศสัมพันธ์ของผู้มีชื่อเสียง สื่อลามกเพื่อแก้แค้น ข่าวปลอม เรื่องหลอกลวง และกลฉ้อฉลทางการเงิน  สถานการณ์นี้ก่อให้เกิดการตอบสนองจากทั้งภาคอุตสาหกรรมและภาครัฐบาลเพื่อตรวจจับและจำกัดการใช้งาน
ไทยแลนด์ อเมเจอร์ลีก ฤดูกาล 2564
ไทยแลนด์ อเมเจอร์ลีก (Thailand Amateur League) ฤดูกาล 2564 (2021 Thailand Amateur League) เป็นการแข่งขันฟุตบอลลีกสมัครเล่นของประเทศไทยที่จัดขึ้นเป็นฤดูกาลที่ 5 ของการแข่งขัน ซึ่งเป็นลีกที่อยู่ในชั้นที่สี่ของระบบลีกฟุตบอลไทย
เมื่อวันที่ 30 พฤษภาคม 2564 สมาคมฟุตบอลแห่งประเทศไทย โดยนายวรงค์ ทิวทัศน์ เลขานุการฝ่ายจัดการแข่งขัน บริษัท ไทยลีก จำกัด แจ้งว่าทางสมาคมฯ ต้องยกเลิกการจัดการแข่งขันฟุตบอลไทยแลนด์ อเมเจอร์ลีก ฤดูกาล 2564 เนื่องจากสถานการณ์การแพร่ระบาดของไวรัสโควิด-19 ยังมีผู้ติดเชื้อรายวัน​เพิ่มขึ้นอย่างต่อเนื่อง และไม่มีแนวโน้มจะลดลง ทำให้ต้องงดจัดการแข่งขันรายการนี้เป็นปีที่ 2 ติดต่อกัน
ต่อมาเมื่อวันที่ 24 มิถุนายน 2564 ทางสมาคมฟุตบอลแห่งประเทศไทย ได้แจ้งว่าทางสมาคมฯ จะเลื่อนการจัดการแข่งขันออกไปก่อน โดยหากมีความพร้อมจัดการแข่งขันเมื่อใดจะแจ้งให้ทราบต่อไป และในวันที่ 29 กันยายน 2564 สมาคมฟุตบอลแห่งประเทศไทยได้แจ้งว่าสภากรรมการได้อนุมัติยกเลิกการแข่งขันในปี 2564 โดยฝ่ายจัดการแข่งขันจะทำหนังสือแจ้งกับทางสโมสรที่เข้าร่วมการแข่งขัน และคืนเงินค่าสมัครและเงินมัดจำให้กับสโมสรที่สมัครเข้าร่วมการแข่งขันจำนวน 179 ทีม
ภาคเหนือ
ภาคเหนือมีสโมสรเข้าแข่งขัน 34 สโมสร แบ่งเป็นภาคเหนือตอนบน 20 สโมสร และภาคเหนือตอนล่าง 14 สโมสร
ภาคตะวันออกเฉียงเหนือ
ภาคตะวันออกเฉียงเหนือมีสโมสรเข้าแข่งขัน 54 สโมสร แบ่งเป็นภาคตะวันออกเฉียงเหนือตอนบน 29 สโมสร และภาคตะวันออกเฉียงเหนือตอนล่าง 25 สโมสร
กรุงเทพและปริมณฑล
กรุงเทพและปริมณฑลมีสโมสรเข้าแข่งขัน 39 สโมสร แบ่งเป็นกรุงเทพ 20 สโมสร และปริมณฑล 19 สโมสร
ภาคตะวันตก
ภาคตะวันตกมีสโมสรเข้าแข่งขัน 29 สโมสร แบ่งเป็นภาคตะวันตกตอนบน 15 สโมสร และภาคตะวันตกตอนล่าง 14 สโมสร
ภาคใต้
ภาคใต้มีสโมสรเข้าแข่งขัน 9 สโมสร แบ่งเป็นภาคใต้ตอนบน 6 สโมสร และภาคใต้ตอนล่าง 3 สโมสร
วัดกระซ้าขาว
วัดกระซ้าขาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านบ่อ อำเภอเมืองสมุทรสาคร จังหวัดสมุทรสาคร มีที่ดินตั้งวัดมีเนื้อที่ 54 ไร่ 1 งาน และมีที่ดินที่ธรณีสงฆ์จำนวน 22 ไร่ 3 งาน 71 ตารางวา
อาคารเสนาสนะ ได้แก่ อุโบสถ กว้าง 15 เมตร ยาว 34 เมตร สร้างเมื่อ พ.ศ. 2539 ภายในประดิษฐานพระประธาน เป็นพระพุทธรูปศิลปะเชียงแสน ขนาดหน้าตักกว้าง 9 ศอก 9 นิ้ว ศาลาการเปรียญ กว้าง 13 เมตร ยาว 31 เมตร สร้างเมื่อ พ.ศ. 2537 เป็นอาคารไม้ หอสวดมนต์ กว้าง 8 เมตร ยาว 40 เมตร สร้างเมื่อ พ.ศ. 2525 เป็นอาคารไม้ กุฏิสงฆ์ จำนวน 15 หลัง เป็นอาคารไม้ ศาลาอเนกประสงค์ กว้าง 20 เมตร ยาว 50 เมตร สร้างเมื่อพ.ศ. 2520 เป็นอาคารคอนกรีตเสริมเหล็ก หอฉัน กุฏิแม่ชี 3 หลัง และโรงครัว 2 หลัง นอกจากนั้นวัดยังมีพิพิธภัณฑ์กระดูกปลาวาฬ ที่เก็บซากโครงกระดูกปลาวาฬวาฬบรูด้า จำนวน 2 ตัว ซึ่งเป็นลักษณะแม่กับลูก
ช้าง เอฟเอคัพ รอบชิงชนะเลิศ 2563–64
ฟุตบอล ช้าง เอฟเอคัพ รอบชิงชนะเลิศ 2563–64 เป็นนัดชิงชนะเลิศของ ช้าง เอฟเอคัพ 2563–64 และเป็นฤดูกาลที่ 25 ของการแข่งขันฟุตบอลถ้วยรายการนี้ในประเทศไทยซึ่งจัดการแข่งขันโดย สมาคมกีฬาฟุตบอลแห่งประเทศไทย ในพระบรมราชูปถัมภ์. ครั้งนี้จะลงเล่นที่สนาม ธรรมศาสตร์ สเตเดียม ใน ปทุมธานี, ประเทศไทย เมื่อวันที่ 11 เมษายน พ.ศ. 2564, ระหว่าง สิงห์ เชียงราย ยูไนเต็ด หนึ่งทีมใหญ่จาก ภาคเหนือ และ ชลบุรี หนึ่งทีมใหญ่จาก ภาคตะวันออก ของประเทศไทย.
เส้นทางสู่รอบชิงชนะเลิศ
หมายเหตุ: ในผลการแข่งขันทั้งหมดด้านล่างนั้น, ผลของทีมที่เข้าชิงชนะเลิศจะเป็นฝ่ายขึ้นก่อน (H: เหย้า; A: เยือน; ที1: สโมสรที่มาจาก ไทยลีก; ที2: สโมสรที่มาจาก ไทยลีก 2; ที3: สโมสรที่มาจาก ไทยลีก 3; ที4: สโมสรที่มาจาก ไทยแลนด์ อเมเจอร์ลีก).
รายละเอียดการแข่งขัน
คณะผู้ตัดสิน
ผู้ช่วยผู้ตัดสิน:
🇹🇭 คมสันต์ คำแผ่น
🇹🇭 สงกรานต์ บุญมีเกียรติ
ผู้ช่วย วีเออาร์:
🇹🇭 ฑีธิชัย นวลจันทร์
🇹🇭 เชาวลิต พูนประสิทธิ์
ผู้ควบคุมการแข่งขัน:
🇹🇭 ปกาสิต สุวรรณานนท์
ผู้ประเมินผู้ตัดสิน:
🇹🇭 แพรว สีหมากสุก
ผู้ประสานงานทั่วไป:
🇹🇭 กิตติพนธ์ ทองรัตน์
วัดไผ่ล้อม (จังหวัดปทุมธานี)
วัดไผ่ล้อม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยาในตำบลบ้านงิ้ว อำเภอสามโคก จังหวัดปทุมธานี บนพื้นที่ 74 ไร่ ยังเป็นแหล่งดูนกปากห่างซึ่งได้รับการประกาศเป็นเขตห้ามล่าสัตว์ป่า โดยในระหว่างเดือนพฤศจิกายนถึงเดือนมิถุนายนของทุกปี นกปากห่างเริ่มทำรังและผสมพันธุ์จนกระทั่งวางไข่และเลี้ยงลูกอ่อน เมื่อลูกนกโตขึ้นจนสามารถช่วยเหลือตัวเองได้ พอเข้าฤดูฝนประมาณ เดือนมิถุนายนถึงเดือนตุลาคม นกปากห่างจะอพยพขึ้นไปทางเหนือยังประเทศอินเดีย
วัดไผ่ล้อมสร้างในสมัยสุโขทัย ตามตำนานเล่าว่า สร้างโดยท่านท้าวมหาพรหมกับท่านท้าวมาลี มหาเศรษฐีอพยพมาจากกรุงสุโขทัยมาจับจองที่ดินทำกินบริเวณนี้ กรมการศาสนาระบุว่าตั้งวัดเมื่อ พ.ศ. 1860 วัดได้รับพระราชทานวิสุงคามสีมาครั้งหลังเมื่อวันที่ 20 กันยายน พ.ศ. 2542
ภายในวัดมีสถาปัตยกรรมที่น่าสนใจ ได้แก่ อุโบสถภายในประดิษฐานพระประธานคือ หลวงพ่อโต เจดีย์ 5 องค์อยู่ที่ด้านอุโบสถเป็นศิลปะแบบจีน นอกจากนั้นยังมีโบราณวัตถุต่าง ๆ เช่น พระพุทธรูปปางต่าง ๆ สมัยเชียงแสน สุโขทัยอู่ทอง เครื่องเบญจรงค์ลายครามและธรรมาสน์บุษบก
วัดสะแก (จังหวัดนนทบุรี)
วัดสะแกตั้งวัดเมื่อ พ.ศ. 2305 ไม่ปรากฏนามและประวัติผู้สร้าง เดิมมีชื่อว่า วัดกลางคลอง ซึ่งตั้งตามลักษณะภูมิประเทศที่ตั้งวัดมาแต่เดิม วัดได้รับพระราชทานวิสุงคามสีมาเมื่อ พ.ศ. 2310
อาคารและเสนาสนะสำคัญได้แก่ อุโบสถ บูรณะเมื่อ พ.ศ. 2486 ลักษณะทรงไทยโบราณ สร้างด้วยหินอ่อน บานประตูและหน้าต่างเป็นไม้สักแกะสลักตัวนูน ภายในมีภาพฝาผนังลายเส้นอสีติมหาสาวกและมีพระประธานสมัยอยุธยาปางสมาธิ เนื้อหินทราย มีชื่อว่า หลวงพ่อพุทธมหามงคล กุฏิสงฆ์ จำนวน 11 หลัง ส่วนมากเป็นอาคารไม้แบบโบราณ หอสวดมนต์ และศาลาการเปรียญ
ปฏิบัติการเมิร์นมิดอน
ปฏิบัติการเมิร์นมิดอน เป็นแผนการตีโฉบฉวยในช่วงสงครามโลกครั้งที่สอง โดยหน่วยรบคอมมานโดที่ 1 และหน่วยรบคอมมานโดที่ 6 ในเดือนเมษายน ค.ศ. 1942 ปฏิบัติการครั้งนี้เป็นการตีโฉบฉวยที่ต้องถูกยุติซะก่อนในชะวากทะเลบริเวณปากแม่น้ำอดัวร์(Adour) ในทางตะวันตกเฉียงใต้ของฝรั่งเศส แผนการดังกล่าวนี้จะเข้าทำลายเส้นทางถนนและการขนส่งทางรถไฟระหว่างฝรั่งเศสและสเปนโดยการยกพลขึ้นบกประมาณ 3,000 นาย ซึ่งประกอบไปด้วยหน่วยรบคอมมานโดสองหน่วยคือ หน่วยที่ 1 และหน่วยที่ 6 ที่จะถูกตามมาด้วยหนึ่งและครึ่งนึงของกองพันราชนาวิกโยธินพร้อมกับกรมทหารยานเกราะและกองพันยานยนต์ ภายหลังจากที่ได้ลงเรือขนส่งลำเลียงพลอย่างควีน เอ็มม่า และปรินเซส เบียทริกซ์ กองกำลังเหล่านี้ได้ใช้เวลาหนึ่งเดือนในการแล่นเรือออกจากชายฝั่งฝรั่งเศสโดยปลอมแปลงเป็นเรือพาณิชย์สเปน ในวันที่ 5 เมษายน เรือได้เข้าใกล้ปากอ่าวเพื่อที่จะทำการลงจอดยกพลขึ้นบก อย่างไรก็ตาม ท่ามสภาพอากาศที่เลวร้าย พวกเขาได้เผชิญหน้ากับสันทรายที่แทบไม่คาดคิดมาก่อนและไม่สามารถผ่านพ้นไปได้ การตีโฉบฉวยครั้งนี้จึงถูกยกเลิกทันที และเรือก็ได้หันหลังกลับไปยังสหราชอาณาจักร
วัดน้อยแสงจันทร์
วัดน้อยแสงจันทร์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองแม่กลอง ในตำบลลาดใหญ่ อำเภอเมืองสมุทรสงคราม จังหวัดสมุทรสงคราม
วัดน้อยแสงจันทร์สร้างเมื่อพ.ศ. 2459 ผู้สร้างคือ นายเหม็น นางน้อย นายจันทร์ และนางแสง ได้สละทรัพย์สมบัติ และที่ดินให้สร้างวัดพร้อมกับเรือนฝากระดานอีก 3 หลัง และยังได้จัดเพิ่มเติมให้ตลอดมา จึงได้ให้ชื่อวัดนี้ว่า "วัดน้อยแสงจันทร์" ตามชื่อผู้สร้าง เพียงแต่รายที่ 4 ซึ่งมีนามว่านายเหม็นนั้นเจ้าตัวเห็นว่าชื่ออาจจะไม่เป็นมงคลนัก จึงให้ใช้ชื่อเพียง 3 ราย
อาคารเสนาสนะที่สำคัญ ได้แก่ อุโบสถหลังเก่าสร้างเมื่อ พ.ศ. 2473 สร้างโดยโดยนางน้อยและนายจันทร์ มีลักษณะเป็นอาคารเครื่องไม้มุงกระเบื้อง หลังคามุงกระเบื้องสีลดชั้นสองชั้น ช่อฟ้าใบระกาปูนปั้นประดับกระจก ด้านหน้ามีพาไลยื่นมีเสาสี่เหลี่ยมรองรับ ชายคาปีกนกด้านข้างมีเสากลมรองรับ ฝาอุโบสถเป็นฝาไม้กระดานลูกฟัก ภายในอุโบสถประดิษฐานพระประธาน เป็นพระพุทธรูปนั่งปางสมาธิ หล่อด้วยทองเหลือง หน้าตักกว้าง 27 นิ้ว สูง 32 นิ้ว สร้างเมื่อ พ.ศ. 2449 ศาลาการเปรียญภายในประดิษฐานพระประธาน เป็นะพระพุทธรูปนั่งปางสมาธิ หล่อด้วยทองเหลือง หน้าตักกว้าง 29 นิ้ว สูง 36 นิ้ว สร้างเมื่อ พ.ศ. 2449
ภาวะเศรษฐกิจถดถอยโควิด-19
ภาวะเศรษฐกิจถดถอยโควิด-19 เป็นวิกฤตเศรษฐกิจรุนแรงทั่วโลกซึ่งเป็นเหตุให้เกิดภาวะเศรษฐกิจถดถอยหรือเศรษฐกิจตกต่ำในหลายประเทศ นับเป็นวิกฤตเศรษฐกิจโลกร้ายแรงที่สุดนับแต่ภาวะเศรษฐกิจตกต่ำครั้งใหญ่ในคริสต์ทศวรรษ 1930 วิกฤตดังกล่าวเริ่มต้นจากมาตรการล็อกดาวน์เพื่อรับมือโควิด-19 และมาตรการป้องกันอื่น ๆ ในช่วงการระบาดทั่วของโควิด-19 การตั้งต้นภาวะเศรษฐกิจถดถอยดังกล่าวประจวบกับเหตุตลาดหุ้นตกปี 2020 ซึ่งเริ่มตั้งแต่ปลายเดือนกุมภาพันธ์และกินเวลาจนถึงต้นเดือนเมษายน 2020   เหตุตลาดหุ้นตกดังกล่าวกินเวลาสั้น ๆ และดัชนีตลาดหลายแห่งทั่วโลกฟื้นตัวหรือกระทั่งทำสถิติสูงสุดใหม่เมื่อถึงปลายปี 2020 เมื่อเดือนกันยายน 2020 ประเทศเศรษฐกิจก้าวหน้าทุกประเทศเข้าสู่ภาวะเศรษฐกิจถดถอยหรือตกต่ำ ส่วนประเทศเศรษฐกิจเกิดใหม่ทุกประเทศเข้าสู่ภาวะเศรษฐกิจถดถอย แบบจำลองของธนาคารโลกเสนอว่าการฟื้นตัวทางเศรษฐกิจอย่างสมบูรณ์ในบางภูมิภาคอาจต้องใช้เวลาถึงปี 2025 หรือกว่านั้น
การระบาดทั่วของโควิด-19 ทำให้ประชากรโลกถึงกึ่งหนึ่งอยู่ภายใต้คำสั่งให้กักตัวที่บ้านเพื่อหยุดการระบาดของโควิด-19 ทำให้เกิดผลกระทบร้ายแรงต่อเศรษฐกิจทั่วโลก ซึ่งเกิดไล่เลี่ยกับภาวะเศรษฐกิจชะลอตัวในปี 2019 ซึ่งตลาดหลักทรัพย์และกิจกรรมผู้บริโภคทั่วโลกชะงัก
ภาวะเศรษฐกิจถดถอยนี้ยังก่อให้เกิดภาวะการว่างงานเพิ่มสูงขึ้นรวดเร็วในหลายประเทศ และสหรัฐไม่สามารถจัดทำระบบคอมพิวเตอร์ประกันการว่างงานที่รัฐสนับสนุน และดำเนินการเพื่อให้ทันกับคำร้องต่าง ๆ สหประชาชาติทำนายในเดือนเมษายน 2020 ว่าภาวะการว่างงานทั่วโลกจะลบชั่วโมงทำงานร้อยละ 6.7 ทั่วโลกในไตรมาสสองของปี 2020 หรือเทียบเท่ากับแรงงานเต็มเวลา 195 ล้านคน ในบางประเทศคาดว่าอัตราว่างงานจะอยู่ที่ประมาณร้อยละ 10 ส่วนประเทศที่ได้รับผลกระทบมากกว่านั้นอาจมีอัตราว่างงานสูงกว่านี้   ประเทศกำลังพัฒนายังได้รับผลกระทบจากการส่งเงินกลับประเทศลดลง ทำให้ทุพภิกขภัยจากโควิด-19 รุนแรงยิ่งขึ้น ภาวะเศรษฐกิจถดถอยนี้ กอปรกับสงครามราคาน้ำมันรัสเซีย-ซาอุดีอาระเบีย ค.ศ. 2020 ทำให้ราคาน้ำมันลดลง อุตสาหกรรมท่องเที่ยว การโรงแรมและพลังงานพังทลาย และกิจกรรมผู้บริโภคลดลงอย่างมีนัยสำคัญเมื่อเทียบกับทศวรรษก่อน
เมื่อภาวะเศรษฐกิจถดถอยที่เกิดจากการระบาดของไวรัสโคโรนายุติลง ส่งผลให้เกิดวิกฤตการณ์พลังงานโลก ค.ศ. 2021 ซึ่งได้รับแรงหนุนจากอุปสงค์ที่เพิ่มขึ้นทั่วโลกโดยเฉพาะอย่างยิ่งจากความต้องการพลังงานที่แข็งแกร่งในเอเชีย
การสนองทางการเงินของชาติต่าง ๆ
หลายประเทศประกาศโครงการกระตุ้นเศรษฐกิจเพื่อรับมือกับผลกระทบของภาวะเศรษฐกิจถดถอย ด้านล่างนี้เป็นตารางสรุปโดยอาศัยข้อมูลจากกองทุนการเงินระหว่างประเทศ (เว้นแต่ระบุไว้เป็นอื่น)
วัดปากคลองพระอุดม
วัดปากคลองพระอุดม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองพระอุดม (คลองบ้านแหลม) ในหมู่ที่ 5 บ้านปากคลองพระอุดม ตำบลคลองพระอุดม อำเภอปากเกร็ด จังหวัดนนทบุรี มีที่ดินตั้งวัดเนื้อที่ 20 ไร่ และมีที่ธรณีสงฆ์จำนวน 2 แปลง เนื้อที่ 26 ไร่
วัดปากคลองพระอุดมเป็นวัดของชุมชนมอญสมัยกรุงรัตนโกสินทร์ตอนต้น ชุมชนนี้อยู่บริเวณปากคลองบ้านแหลมซึ่งเป็นที่ลุ่มชายเลน ต่อมาดินโคลนที่ไหลมาตามลำน้ำเจ้าพระยาได้ทับถมกันมากขึ้นจนทำให้มีแผ่นดินงอกออกไปทางปากคลอง พระสงฆ์ที่มาจากมอญและชาวบ้านได้ร่วมกันสร้างวัดขึ้นเมื่อวันที่ 27 พฤษาคม พ.ศ. 2418 แล้วตั้งชื่อวัดว่า วัดปากคลอง หรือที่ในภาษามอญเรียกว่า เภี่ยะปานเกริง ชาวบ้านยังเรียกว่า วัดบ้านแหลม ตามชื่อท้องที่ที่ตั้งวัด ทางวัดได้สร้างอุโบสถและขอรับพระราชทานวิสุงคามสีมาเมื่อวันที่ 21 ตุลาคม พ.ศ. 2442 และได้ผูกพัทธสีมาเมื่อวันที่ 29 มกราคม พ.ศ. 2426
อาคารและเสนาสนะสำคัญได้แก่ อุโบสถ สร้างเมื่อ พ.ศ. 2418 เป็นอาคารครึ่งตึกครึ่งไม้ ภายในประดิษฐานพระประธานปางสมาธิ สร้างเมื่อ พ.ศ. 2418 ศาลาการเปรียญ เป็นอาคารคอนกรีตเสริมเหล็ก ภายในประดิษฐานพระประธานปางมารวิชัย สร้างเมื่อ พ.ศ. 2543 หอสวดมนต์ กุฏิสงฆ์ เป็นอาคารครึ่งตึกครึ่งไม้ วิหาร เป็นอาคารคอนกรีตเสริมเหล็ก และศาลาอเนกประสงค์ เป็นอาคารคอนกรีตเสริมเหล็ก
กอตอนู
กอตอนู (Cotonou; ฟอน: Kútɔ̀nú) เป็นเมืองที่ใหญ่ที่สุดและศูนย์กลางทางเศรษฐกิจของประเทศเบนิน ตั้งอยู่ทางตะวันออกเฉียงใต้ของประเทศ ระหว่างมหาสมุทรแอตแลนติกกับทะเลสาบนอกูเอ เขตเมืองยังคงขยายตัวออกไปโดยเฉพาะทางตะวันตก
นอกจากจะเป็นเมืองที่ใหญ่ที่สุดของเบนินแล้ว กอตอนูยังเป็นที่ตั้งของสถานที่ราชการและหน่วยงานทางการทูตส่วนใหญ่ของประเทศ แม้ว่าปอร์โต-โนโวจะเป็นเมืองหลวงของประเทศอย่างเป็นทางการก็ตาม
สถิติการระบาดทั่วของโควิด-19 ในประเทศไทย
บทความนี้นำเสนอสถิติเกี่ยวกับการระบาดทั่วของโควิด-19 ในประเทศไทย
กราฟ
ดูเพิ่มเติมที่: การระบาดทั่วของไวรัสโคโรนา 2019/ประเทศไทย/ข้อมูลผู้เสียชีวิต
ดูเพิ่มเติมที่: การระบาดทั่วของไวรัสโคโรนา 2019/ประเทศไทย/ข้อมูลผู้ติดเชื้อ
การป้องกัน คชรน.
การป้องกันเคมี ชีวะ รังสี นิวเคลียร์ หรือ การป้องกัน คชรน. (Chemical, biological, radiological and nuclear defense; อักษรย่อ: CBRN defense หรือ CBRNE defense) เป็นมาตรการป้องกันที่ดำเนินการในสถานการณ์ที่อาจมีอันตรายจากการสงครามเคมี, ชีวภาพ, รังสี และนิวเคลียร์ (รวมถึงการก่อการร้าย) การป้องกัน คชรน. ประกอบด้วยการป้องกันเชิงรับ, การหลีกเลี่ยงการปนเปื้อน และการลด คชรน.
อุบัติการณ์ คชรน. แตกต่างจากอุบัติการณ์วัตถุอันตรายในทั้งขอบเขต (กล่าวคือ คชรน. อาจเป็นสถานการณ์ที่มีผู้เสียชีวิตจำนวนมาก) และเจตนา ซึ่งอุบัติการณ์ คชรน. ได้รับการตอบสนองภายใต้สมมติฐานว่ามีเจตนาและมุ่งร้าย ทั้งนี้ การเก็บรักษาหลักฐาน และการจับกุมผู้ก่อการ เป็นเรื่องที่น่ากังวลมากกว่าอุบัติการณ์ที่เกิดจากวัตถุอันตราย
การคาดการณ์ในปี ค.ศ. 2011 สรุปว่าการใช้จ่ายของรัฐบาลทั่วโลกในผลิตภัณฑ์และบริการด้านการป้องกัน คชรน. จะสูงถึง 8.38 พันล้านดอลลาร์สหรัฐในปีดังกล่าว
รากศัพท์
ในภาษาอังกฤษ คำว่า CBRN (คชรน.) ใช้แทนคำศัพท์ NBC (นิวเคลียร์, ชีวะ และเคมี) ของสงครามเย็น ซึ่งแทนที่คำว่า ABC (ปรมาณู, ชีวะ และเคมี) ที่ใช้ในช่วงคริสต์ทศวรรษ 1950 ส่วนการเพิ่มตัวอักษร R (สำหรับรังสีวิทยา) เป็นผลมาจากภัยคุกคาม "ใหม่" ของอาวุธรังสี (หรือที่เรียกว่า "ระเบิดกัมมันตรังสี") นอกจากนี้ ในสหัสวรรษใหม่ คำว่า CBRNe ได้รับการนำมาใช้เป็นส่วนขยายของ CBRN โดยอักษร e ในคำนี้แสดงถึงภัยคุกคามจากระเบิดแสวงเครื่อง (enhanced (improvised) explosives)
ส่วนในภาษาสเปน คำว่า NRBQ (นิวเคลียร์, รังสี, แบคทีเรีย และเคมี Nuclear, Radiológico, Bacteriológico y Químico) ได้เข้ามาแทนที่ NBQ
โตร์เรเวลัสกา
โตร์เรเวลัสกา (Torre Velasca; อาคารเวลัสกา) เป็นตึกระฟ้าที่สร้างขึ้นในทศวรรษ 1950s โดย BBPR ตั้งอยู่ในเมืองมิลาน ประเทศอิตาลี มีความสูงราว 100 เมตร และมีลักษณะแปลกตาคล้ายหัวเห๋ดที่โดดเด่นเป็นเอกลักษณ์ในบรรดาอาคารของทิวทัศน์นครที่มีโดมและอาคารทรงกล่องอื่น ๆ ลักษณะของอาคารนี้นำเอาแนวคิดของธรรมเนียมลอมบาร์ดที่ปรากฏในป้อมปราการมาประยุกต์
รูปร่างของอาคารนี้มักถูกตีความว่าสร้างขึ้นเลียนแบบเป็นปราสาทยุคกลาง ในปี 2011 อาคารได้รับสถานะอาคารคุ้มครอง
ตอร์เรสบลังกัส
ตอร์เรสบลังกัส (Torres Blancas) เป็นอาคารคอนกรีตที่มีการใช้งานแบบผสมผสาน ตั้งอยู่ในมาดริด ประเทศสเปน ออกแบบใน พ.ศ. 2507 โดยฟรันซิสโก ฆาบิเอร์ ซาเอนซ์ เด ออยซา สถาปนิกชาวสเปน อาคารนี้เป็นสิ่งก่อสร้างชิ้นสำคัญของขบวนการสถาปัตยกรรมแบบออร์แกนิกในประเทศสเปน ฆวน อัวร์เต (Juan Huarte) นักอุตสาหกรรมนิยม (industrialist) สร้างอาคารนี้ขึ้นโดยแรกเริ่มต้องการให้ประกอบด้วยอาคารที่อยู่อาศัยสองอาคาร
หน่วยคำควบ
หน่วยคำควบ (portmanteau) ตามความหมายทั่วไปคือการหลอมคำอย่างหนึ่ง ซึ่งนำบางส่วนของคำหลายคำมาประกอบรวมกันเป็นคำใหม่ เช่น ในภาษาอังกฤษ คำ smog ประกอบขึ้นจากการหลอมคำ smoke เข้ากับคำ fog หรือคำ motel ประกอบขึ้นจากการหลอมคำ motor เข้ากับคำ hotel เป็นต้น การควบหน่วยคำมีลักษณะคล้ายกับการหดตัวหรือการลดรูปทางเสียง (contraction) แต่รูปหดตัวประกอบขึ้นจากคำที่อาจปรากฏแยกและเรียงกันก็ได้ เช่น ในภาษาอังกฤษ คำ I และคำ have หลอมรวมและหดตัวเป็น I've เป็นต้น ในขณะที่หน่วยคำควบเกิดจากการประกอบรวมคำที่มีอยู่เดิมตั้งแต่สองคำขึ้นไปโดยเชื่อมโยงเข้าหามโนทัศน์เดียว หน่วยคำควบยังแตกต่างจากคำประสม (compound) ตรงที่คำประสมไม่ได้ตัดทอนส่วนใดส่วนหนึ่งของต้นเค้าศัพท์ของคำที่จะมาประกอบรวมกัน เช่น ในภาษาอังกฤษ คำ starfish ถือเป็นคำประสมเนื่องจากประกอบรวมรูปคำดั้งเดิมไว้ทั้งหมด กล่าวคือ คำ star และคำ fish
ในทางภาษาศาสตร์ หน่วยคำควบคือรูปหน่วยคำเดียวที่ได้รับการวิเคราะห์ว่ามาจากหน่วยคำชั้นใต้ตั้งแต่สองหน่วยขึ้นไป  เช่น ในภาษาฝรั่งเศส รูปหน่วยคำ au  ประกอบขึ้นจากหน่วยคำ à ควบกับหน่วยคำ le หรือรูปหน่วยคำ du  ประกอบขึ้นจากหน่วยคำ de ควบกับหน่วยคำ le เป็นต้น
รายชื่อตัวละครในแอมฟิเบีย
รายชื่อของตัวละครในการ์ตูนเรื่องแอมฟิเบีย
แอนน์ บุญช่วย
แอนน์ สาวิสา บุญช่วย (Anne Savisa Boonchuy) (ให้เสียงโดย เบรนดา ซ่ง) - เด็กหญิงลูกครึ่งไทย-อเมริกัน อายุ 13 ปี ที่ได้เข้าไปยังดินแดนของแอมฟิเบีย หลังจากได้เปิดกล่องดนตรีปริศนากับเพื่อนอีกสองคน
ประวัติศาสตร์
ก่อนที่เธอจะมาถึงแอมฟิเบีย แอนน์ใช้เวลาส่วนใหญ่กับเพื่อนในวัยเด็กของเธอ มาร์ซีและซาชา จนกระทั่งในวันเกิดปีที่ 13 ของเธอ ซาช่าบังคับให้เธอลาออกจากโรงเรียนและเฉลิมฉลองงานปาร์ตี้ของเธออย่าง "มีสไตล์" หลังจากเกือบจะถึงเวลาสำหรับงานเลี้ยงวันเกิดของเธอกับพ่อแม่ของเธอ บอก Sasha ว่าเธอต้องไป แต่หลังจากการโต้เถียง Sasha บังคับให้เธอละทิ้งงานเลี้ยงแทน ต่อมาได้พบกับ Marcy ผู้ซึ่งขอให้ Anne ไปเอากล่องดนตรีจากร้านขายของมือสอง แต่สิ่งที่เธอไม่รู้คือกล่องนั้นมีความสามารถในการเดินทางแบบมีมิติ และ Marcy ใช้เพียงเธอกับ Sasha เพื่อหนีจากการย้ายไปอยู่อีกรัฐหนึ่งด้วย พ่อแม่ของเธอยังคงมีเพื่อนของเธอ
เมื่อเธอถึงต้อง Amphiba เธอสูญเสียของเธอถูกรองเท้า. หลังจากที่อยู่\ในป่าโจผมเคยเห็น\การสำหรับสองสัปดาห์ที่ผ่านมาเธอพบโดย Sprig Plantar และเร็วมาตีสนิทกับเขาแล้ว เธอค้นพบโดยที่เหลือของ Plantars และเมืองของ Wartwood ใคร reluctantly ปล่อยให้เธออยู่กับพวกเขา ในขณะที่เล็กน้อย angsty รอบๆ Plantars ตอนแรกเธอรู้ว่าพวกเขาต้องการจะสนใจสำหรับเธอและเธอต้องได้โปรดพวกเขาโดยเฉพาะอย่างยิ่ง Sprig ที่เธอมีอะไรหลายอย่างที่เหมือนกันด้วย เธออาศัยอยู่ในห้องใต้ดินซึ่งก็คือมีแนวโน้มที่น้ำท่วม หลังจากหลักสูตร\n ของซีซั่นแรกแอนแสดง bouts ของ homesickness และ imprints งานอดิเรกของเธออยู่ที่ Plantars อย่างเช่นเธอรักพิซซ่าของเธอสัตว์เลี้ยงแมวโดมิโน่(ยี่ห้อพิซซ่า)ที่ของเธอออกทีวีนิสัยของเธอความหมกมุ่นกับคู่ของเธอ restaurateur ความสามารถและเธอเต้น prowess. เมื่อเวลาผ่านไป\n พระองแอนน์ได้เติบโตขึ้นความรักครอบครัวของเธอเองและไม่อยากทำร้ายใครมากับพวกเขาถึงแม้ว่าเธอสามารถบางครั้งเป็น purposefully นิสัยจัดการควบคุมผู้อื่นกับพวกเขาจะรับผิดชอบสิ่งที่เธอต้องการแบบฮวนนิต้า! ในขณะที่ Wartwood ประชาชดเปิดอล้อเลียนของเธอในตอนแรกพวกเขาอย่างช้าๆอุ่นขึ้นอยู่กับเธอและยอมรับเธอคนใดคนหนึ่งพวกเขาหลังจากที่เธอปกป้องพวกเขาจากหนี้นนักสะสมคางคกบ้านนั้นนายกเทศมนตรีมีดโกงน่ะ หลังจากที่ Wartwood ประชาชนโยนการเฉลิมฉลองสำหรับเธอแอนนี่กลับไปเจอกับซาช่าคนที่เธอเรียนรู้คือเดียวกับที่คางคกนักรบ แอนสุดท้ายแล้วมาพร้อต้องการตระหนักได้ว่าพวกซาช่ามีนิสัยจัดการควบคุมผู้อื่นของเธอทั่วทั้วามสัมพันธ์พวกเธอและบังคับให้ต้องสู้กับเธอ พวกเขากลายเป็นแยกกันอยู่หลังจากนั้นกับแอนน์มาเป็นที่จิตใจไม่ปกติคนที่ต้องเสียของเธอแต่ความหวังจะทำสิ่งที่ถูกต้องอยู่กับเธอในอนาคต
สปริ๊ก แพลนเทอร์
สปริ๊ก แพลนเทอร์ (Sprig Plantar) (ให้เสียงโดย จัสติน เฟลบิงเจอร์) - หนุ่มกบ อายุ 10 ขวบ (11 ขวบ ในเวลาต่อมา) ผู้ที่ชอบการผจญภัยเป็นอย่างมาก และเป็นเพื่อนสนิทของแอนน์
ประวัติศาสตร์
เขาเป็นคนแรกที่เป็นเพื่อนกับแอนน์และแสดงความเห็นอกเห็นใจต่อชะตากรรมของเธอมากที่สุด ต้องโน้มน้าวให้ฮ็อปป๊อปรับเธอเข้ามา แม้จะสนิทสนมกับแอนน์มาก แต่เขาก็ยังชอบพื้นที่ส่วนตัวของตัวเองมากกว่าและยอมรับว่าเขาไม่มีความรักในตัวเธอ แม้ว่าเขาจะขัดแย้งกับ Hop Pop แต่ Sprig ก็ใส่ใจเขามากและชอบที่จะใช้เวลาส่วนตัวกับเขา Sprig ยังมีการแข่งขันระหว่างพี่น้องกับพอลลี่ แต่ก็ปกป้องเธอด้วย ในช่วงต้นของซีซันแรก สปริกต้องแต่งงานกับแมดดี้แป้งที่น่าขนลุก แม้ว่าเขาจะซื่อสัตย์ต่อเรื่องนี้ แต่ในที่สุดพวกเขาก็เลิกรากับ Sprig โดยตระหนักว่าแมดดี้ค่อนข้างเท่แม้ว่าบุคลิกของเธอ เขาพัฒนาความสัมพันธ์ที่ใกล้ชิดกับ Ivy Sundew ซึ่งเขารู้จักมาตั้งแต่เด็ก เขาเห็นเธอเป็นเพื่อน แต่ตกหลุมรักเธออย่างช้าๆ และพยายามทำให้เธอประทับใจตั้งแต่นั้นเป็นต้นมา ในที่สุดพวกเขาก็กลายเป็นคู่รักกันเมื่อสิ้นสุดฤดูกาล เมื่อซาชากลับมาและผลักดันอิทธิพลของเธอที่มีต่อแอนน์ สปริกก้าวเข้ามาหาเธอและบอกเธออย่างกล้าหาญว่าแอนสมควรได้รับสิ่งที่ดีกว่าและว่าเธอเป็นเพื่อนที่แย่มากสำหรับเธอ